
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης δύο (2) στρεμμάτων, στη θέση 
Σκάλα Ξηροκάμπου Κοινότητας Διχομοιρίου Ν. Άρτας. 1 

Αναγκαστική απαλλοτρίωση ακινήτων προς βελτίωση της επαρχια¬ 
κής οδού Λιγιών - Αρχοντικού - Αγ. Νικολάου Ν. Λακωνίας. ... 2 

Ανάκληση της με αριθ. 1579/Φ1320/6.4.1983 απόφασης Νο- 
μάρχη Λακωνίας «περί αναγκαστικής απαλλοτριώσεως ακινή¬ 
των προς βελτίωση της επαρχιακής οδού Αιγιών - Αρχοντικού - 
Αγ. Νικολάου... 3 

Ανάκληση απόφασης κήρυξης εκτάσεώς 8,7 στρεμ. ως αναδασω¬ 
τέας στη θέση Βρούντουρας Κοινότητος Αγίων Αναργύρων Νο¬ 
μού Λακωνίας... 4 

Αναγκαστική απαλλοτρίωση έκτασης 1930 2 στην περιοχή Κοινό¬ 
τητας Ομορφοχωρίου στη θέση (Γεντίκι) Ν. Λάρισας για τις ανά¬ 
γκες της Πολεμικής Αεροπορίας... 5 

Κήρυξη δημόσιας δασικής έκτασης ως αναδασωτέας στη θέση 
«Πλαγιά» περιφέρειας Κοινότητας Ποταμιάς Ν. Λάρισας. ... 6 

Κήρυξη αναδασωτέας έκτασης 3.905 στρεμμάτων στη θέση «Κα- 
λαμίτσι» Κοινότητας Βρίσας Ν. Λέσβου. 7 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού Αμπελίων Αμμοτόπου. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 918 (1) 

Κήρυξη αναδασωτέας έκτασης δύο (2) στρεμμάτων, στη θέση Σκάλα 
Ξηροκάμπου Κοινότητας Διχομοιρίου Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70, 

2. Τις διατάξεις 117 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 

και ειδικότερα: α) του άρθρου 41 παρ'.'Ί, β) του άρθρου 38 παρ. 1, γ) 
άρθρ. 34 παρ. 4. - * 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την πρόταση της Δ/νσης Δασών Άρτας για κήρυξη αναδασωτέας 
της έκτασης που κάηκε με σκοπό την φυσική αποκατάσταση της βλά¬ 
στησης, αποφασίζουμε: 

Κηρύσσουμε αναδασωτέα, με σκοπό την αποκατάστασηηη της βλά- 
στησης που κάηκε (6) έκταση, εμβαδού δύο (2) στρεμμάτων που βρί¬ 
σκεται στη θέση Σκάλα Ξηροκάμπου Κοινότητας Διχομοιρίου προσδιο¬ 
ρίζεται από τα στοιχεία ΑΒΓΔ και έχει όρια: 

Ανατολικά: Αγροτικό δρόμο 

Δυτικά: Δασική έκταση 

Βόρεια: Δασική έκταση και αγρόκτημα (Ασπρούδη Αλέξανδρου 

Νότια: Δασική έκταση, όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 10 Απριλίου 1990 
Ο Νομάρχης 
ΕΥΑΓΓ. ΖΑΠΡΙΑΝΟΣ 

Αριθ. 369 (2) 

Αναγκαστική απαλλοτρίωση ακινήτων προς βελτίωση της επαρχιακής, 
οδού Λιγιών - Αρχοντικού - Αγ. Νικολάου Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλ/σεων 
σε συνδυασμό με τις διατάξεις του 139/71 Β.Δ.» «περί αρμοδιότητας 
των Νομαρχών προς κήρυξιν αναγκαστικών τινών απαλ/σεων». 

2. Τις διατάξεις του άρθρου 23 του από 25.11.1939 Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Την γνώμη του Διοικητικού Συμβουλίου του Νομαρχιακού Τα¬ 
μείου Λακωνίας που διατυπώθηκε στο 4/1990 (θέμα 7ο) πρακτικό συ- 
νεδριάσεως στις 28.3.1990, αποφασίζουμε: 

Κηρύσσουμε την αναγκαστική απαλλοτρίωση για λόγους Δημόσιας 
ωφέλειας των ακινήτων της επαρχιακής οδού Αιγιών - Αρχοντικού - 
Αγ. Νικολάου στο Τμήμα από ΧΘ. 47936,49 - έως εισόδου χωριού 
Μέλισσα όπως περιλαμβάνεται στο από 9.8.82 κτηματολογικό διά¬ 
γραμμα και στον από 9.8.82 κτηματολογικό πίνακα του μηχ/κού Δη- 
μοσθ. Καραγιαννάκου τα οποία θεώρησε ο Δ/ντής Τεχνικών Υπηρε¬ 
σιών Ν. Λακωνίας ιδιοκτησίας Δημητρίου Γραφάκου και λοιπών (20) 
είκοσι συνολ. εμβαδού 11.550 τ.μ. 

Η απαλ/ση κηρύσσεται υπέρ του Δημοσίου και με δαπάνη: α) Του 
Νομαρχιακού Ταμείου Λακωνίας και β) των ωφελουμένων παρόδιων 
ιδιοκτητών με τις προϋποθέσεις του Νόμου. 

Κατά της απόφασης αυτής μπορεί να ασκηθεί προσφυγή για παρά¬ 
βαση Νόμου ενώπιον του Υπουργού Οικονομικών μέσα σε 30 ημέρες 
από τη δημοσίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 19 Απριλίου 1990 
Ο Νομάρχης 

ΚΩΝ/ΝΟΣ ΒΙΛΛΙΩΤΗΣ 

- ♦ - 

Αριθ. 368 (3) 

Ανάκληση της με αριθ. 1579/Φ1320/6.4.1983 απόφασης Νομάρχη 

Λακωνίας «περί αναγκαστικής απαλλοτριώσεως ακινήτων προς 

βελτίωση της επαρχιακής οδού Αιγιών - Αρχοντικού - Αγ. Νικο¬ 
λάου». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλ/σεων» 
σε συνδυασμό με τις διατάξεις του Β.Δ. 139/71» «περί αρμοδιότητας 
των Νομαρχών προς κήρυξιν αναγκαστικών τινων απαλ/σεων». 

2. Τις διατάξεις του άρθρου 11 του Ν.Δ. 797/71, περί αυτοδίκαιος 
ανάκλησης αναγκαστικής απαλλοτριώσεως. 

3. Το αριθ. πρωτ. 3941/13.11.89 έγγραφο του Νομαρχιακού Τα¬ 
μείου Λακωνίας περί αυτοδίκαιης ανάκλησης της απαλ/σης. 

4. Την με αριθ. 1579/Φ 1320/83 απόφαση περί κηρύξεως της πιο 
πάνω απαλ/σης, ως και ολόκληρο το σχετικό φάκελλο, αποφασί¬ 
ζουμε: 

Ανακαλούμε την στο πάρα πάνω σκεπτικό αναφερομένη απόφασή 
μας με την οποία κηρύχθηκε αναγκαστική απαλλοτρίωση ακινήτων για 
την βελτίωση της επαρχιακής οδού Αγιών - Αρχοντικού - Αγ. Νικο¬ 
λάου, διότι δεν έγινε η παρακατάθεση της αποζημίωσης που καθορί¬ 
στηκε με την 9/84 απόφαση του Μονομελούς Πρωτοδικείου Γυθείου, 
μέσα στη νόμιμη προθεσμία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σπάρτη, 18 Απριλίου 1990 

Ο Νομάρχης 
ΚΩΝ/ΝΟΣ ΒΙΛΛΙΩΤΗΣ 


Αριθ. 474 (4) 

Ανάκληση απόφασης κήρυξης εκτάσεως 8,7 στρεμ. ως αναδασωτέας 
στη θέση Βρούντουρας Κοινότητος Αγίων Αναργύρων Νομού Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Την απόφασή μας αριθμ. 1467/11.9.1986 «Κήρυξη ως αναδα¬ 
σωτέας εκτάσεως 8,7 στρεμ. στη θέση Βρούντουρας Κοιν. Αγίων Αναρ¬ 
γύρων Ν. Λακωνίας». 

2. Τις γενικές αρχές περί ανακλήσεων Διοικητικών πράξεων. 

3. Το γεγονός ότι στην ανωτέρω δασική έκταση συνέτρεχαν οι προϋ¬ 
ποθέσεις παραχώρησης για γεωργικούς - δενδροκομικούς σκοπούς σύμ¬ 
φωνα με τις δ/ξεις του άρθρου 46 Ν. 998/79 «περί προστασίας .των δα¬ 
σών κ.λπ. και του εκτελεστικού αυτού Π.Δ. 1144/1980» «περί παρα- 
χωρήσεως Δημ. Δασών και δασικών εκτάσεων κ.λπ.». 

4. Το γεγονός του ανέφικτου πραγματοποίησης της αναδασώσεως 
λόγω της ιδιομορφίας της δασικής έκτασης που κηρύχθηκε αναδασω¬ 
τέα αφού βρίσκεται μέσα σε μείζονα καλλιεργούμενη γεωργική περιοχή 
ενώ παράλληλα δημιουργεί προβλήματα στην όλη καλλιέργεια και βο- 
σκή της περιοχής. 

5. Ότι είναι ανάγκη να ανακληθεί η απόφαση της κήρυξής της ως 
αναδασωτέας για να προχωρήσει η διαδικασία παραχώρησης της έκτα¬ 
σης σύμφωνα με τις κείμενες σχετικές νομοθετικές δ/ξεις για την από¬ 
δοσή της στην αγροτική εκμετάλλευση, γεγονός που προέχει για την 
Εθνική Οικονομία, αποφασίζουμε: 

Ανακαλούμε την απόφασή μας αριθμ. 1467/11.9.1986 την οποία 
θεωρούμε ως μηδέποτε εκδοθείσα. 

Σπάρτη, 20 Μαρτίου 1990 
Ο Νομάρχης 

ΚΩΝ/ΝΟΣ ΒΙΛΛΙΩΤΗΣ 

-♦- 

Αριθ. 1065 (5) 

Αναγκαστική απαλλοτρίωση έκτασης 1930 μ 2 στην περιοχή Κοινότη- 
τας Ομορφοχωρίου στη θέση (Γεντίκι) Ν. Λάρισας για τις ανάγκες 
της Πολεμικής Αεροπορίας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τιος διατάξεις του ΝΔ 797/1971 «περί αναγκαστικών απαλλο¬ 
τριώσεων, σε συνδυασμό με τις διατάξεις του ΝΔ 139/1971 «περί αρ¬ 
μοδιότητας των Νομαρχών προς κήρυξη αναγκαστικών τινων απαλλο¬ 
τριώσεων». 

2. Τις διατάξεις του άρθρου 1 του ΠΔ 347/1986 για τη μεταβίβαση 
αρμοδιοτήτων στους Νομάρχες και στις Περιφερειακές Αρχές Διανο- 
μαρχιακού επιπέδου. 

3. Την αριθμ. 550/398180/26.9.1989/ΓΕΑ/Γ5/4 Γνωμοδό¬ 
τηση του Γ ενικού Επιτελείου Αεροπορίας για την ανάγκη κήρυξης ανα¬ 
γκαστικής απαλλοτρίωσης έκτασης επιφάνειας 1930 μ 2 στην περιοχή 
Ομορφοχωρίου Λάρισας στη θέση (Γεντίκι) για τις ανάγκες της Πολεμι¬ 
κής Αεροπορίας, αποφασίζουμε: 

Κηρύσσουμε την αναγκαστική απαλλοτρίωση, λόγω δημόσιας ωφέ¬ 
λειας και ειδικότερα για την κατασκευή αποστραγγιστικού δικτύου στο 
Γεντίκι έκτασης 1930 μ 2 που βρίσκεται στην περιοχή της Κοινότητας 
Ομορφοχωρίου Ν. Λάρισας όπως φαίνεται στο κτηματολογικό διά¬ 
γραμμα αριθ. 4-59/19.9.1989 και τον πάνω σαυτό κτηματολογικό 
πίνακα της Διεύθυνσης Έργων (Γ5) του Γενικού Επιτελείου Αεροπο¬ 
ρίας που θεωρήθηκε και εγκρίθηκε απο τον Ταξίαρχο Διευθυντή Θ. 
Μπαζιώτη. 

Στην έκταση που απαλλοτριώνεται προβάλλουν δικαιώματα κυριό¬ 
τητα οι Τσιμπούκης Βασίλειος του Αθανασίου και Σαΐτη Βάϊα χα του 
Χρήστου κάτοικος Καλοχωρίου Λάρισας. 

Η απαλλοτρίωση κηρύσσεται υπέρ και με δαπάνη του Δημοσίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 4 Απριλίου 1990 
Ο Νομάρχης 
ΙΩΑΝΝΗΣ ΚΟΥΛΑΞΗΣ 

Αριθ. 824 (6) 

Κήρυξη δημόσιας δασικής έκτασης ως αναδασωτέας στη θέση «Πλα¬ 
γιά» περιφέρειας Κοινότητας Ποταμιάς Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1’. Τις διατάξεις του άρθρου 38 παρ. 1 και του άρθρου 41 παρ. 1 και 
3 του Ν. 998/79 «περί προστασίας των δασών κλπ». 

2. Τις αριθ. 160417/1180/8.7.80 και 182447/3049/24.9.80 
διαταγές του Υπουργείου Γεωργίας. 

3. Την αριθμ. 899/23.3.90 πρόταση του Δασαρχείου Αγιάς, με την 
οποία προτείνεται η κήρυξη της Δημόσιας δασικής έκτασης, που έχει εκ¬ 
χερσωθεί παράνομα από I. καλλιά, εμβαδού 0,324 στρεμ. στη θέση 
«Πλαγιά» περιφέρειας Κοινότητας Ποταμιάς, ως αναδασωτέας, αποφα¬ 
σίζουμε: 

Κηρύσσουμε αναδασωτέα τη δημόσια δασική έκταση των 0,324 
στρεμμάτων, κείμενης στη θέση «Πλαγιά» περιφέρειας Κοινότητας Πο¬ 


ταμιάς, που αποτελεί μέρος των Δημοσίων δασικών εκτάσεων Ποτα¬ 
μιάς, και που ορίζεται: 

Ανατολικά: Με μηλοπερίβολο I. Καλλιά. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με μηλοπερίβολο I. Καλλιά. 

Η ανωτέρα έκταση, που απεικονίζεται με τα στοιχεία Α, Β, Γ, Δ, Α 
στο από 26.2.90 τοπογραφικό διάγραμμα του Δασαρχείου Αγιάς, το 
οποίο αποτελεί αναπόσπαστο μέρος της παρούσης, θα αναδασωθεί με τη 
φυσική διαδικασία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 6 Απριλίου 1990 

Ο Νομάρχης 
ΙΩΑΝΝΗΣ ΚΟΥΛΑΞΗΣ 

Αριθ. 1013 (7) 

Κήρυξη αναδασωτέας έκτασης 3.905 στρεμμάτων στη θέση «Καλαμί- 
τσι» Κοινότητας Βρίσας Ν. Λέσβου. 

Ο ΝΟΜΑΡΧΗΣ ΛΕΣΒΟΤ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 1601417/1180/8.7.80, β) 182447/3049/24.9.80, γ) 
141823/24.2.83. 

5. Την 1008/30.3.90 πρόταση της Δ/νσης Δασών Λέσβου με την 
οποία προτείνεται η κήρυξη της έκτασης που αναφέρεται στο θέμα ως 


αναδασωτέας. 

Κηρύσσουμε αναδασωτέα με σκοπό την αποκατάσταση της δασικής 
βλάστησης και την διατήρηση του δασικού χαρακτήρα της κατά τεκμή¬ 
ριο δημόσιας δασικής έκτασης εμβαδού τριών στρεμμάτων και εννεακο- 
α'ιων πέντε χιλιοστών (3,905) που βρίσκεται στη θέση Καλαμίτσι περι¬ 
φέρειας Κοινότητας Βρίσας Ν. Λέσβου και προσδιορίζεται από τα στοι¬ 
χεία Α-Β-Γ-Δ-Ε-Ζ-Η-Θ-Ακαι έχει όρια: 

Ανατολικά, Δυτικά, Βόρεια: Με κατά τεκμήριο δημόσια δασική 
έκταση. 

Νότια: Αγρόκτημα Ε. Κώσση όπως φαίνεται στο συνημμένο διά¬ 
γραμμα που αποτελεί αναπόσπαστο μέρος ΐης απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μυτιλήνη, 30 Μαρτίου 1990 

Ο Νομάρχης 
Ε. ΜΕΝΗΣ 

ν , ' 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1297 ^ 

Καθορισμός ορίων, όρων και περιορισμών δόμησης και κατηγοριοποί- 
ηση του οικισμού Αμπελϊων Αμμοτόπου. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«τρόπος καθορισμού ορίων οικισμών της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των μελετητών στους οποίους ανατέθηκε σχετική 
μελέτη στα πλαίσια του προγράμματος των ανοικτών πόλεων που αφο¬ 
ρούν στον προσδιορισμό των ορίων του υπόψη οικισμού όπως τελικά 
διαμορφώθηκε και σχεδιάστηκε από το ΤΠ-ΠΕ Ν. Άρτας. 

3. Τα πληθυσμιακά στοιχεία της τελευταίας απογραφής του κράτους 
της ΕΣΤΕ. 

4. Το δελτίο αρχιτεκτονικής αναγνώρισης του παραπάνω οικισμού. 

5. Το γεγονός ότι η προτεινόμενη οριοθέτηση υπερκαλύπτει τις σημε¬ 
ρινές αλλά και τις μελλοντικές ανάγκες του οικισμού. 

6. Το εγκεκριμένο σχέδιο οικισμού Αμπελϊων Αμμοτόπου. 

7. Την αρ. 30/1990 (θέμα 13ο) απόφαση του Κοινοτικού Συμβου¬ 
λίου Αμμοτόπου. 

8. Το αρ. πρ. 115/Φ 1.4/7.3.90 έγγραφο του Τμήματος Βιομηχα¬ 
νίας Ν. Άρτας. 

9. Την αρ. 1037/26.3.90 εισήγηση του ΤΠ-ΠΕ Ν. Άρτας προς το 
ΣΧΟΠ Ν. Άρτας. 

10. Την με αριθμό πρακτικού 2 (θέμα 2ο) απόφαση του Συμβουλίου 
ΧΟΠ Ν. Άρτας της 27.3.1990, αποφασίζουμε: 

1. Καθορίζουμε τα όρια του οικισμού Αμπελϊων Αμμοτόπου Ν. Άρ¬ 
τας, όπως αυτά φαίνονται στο διάγραμμα κλ. 1:2.500 που συντάχθηκε 
από το ΤΠ-ΠΕ Ν. Αρτας βάσει στοιχείων χαρτών τοπογραφικών δια¬ 
γραμμάτων και επιτόπου ελέγχου και συνοδεύει την παρούσα. 

2. Καθορίζουμε τους ακόλουθους γενικούς και ειδικούς όρους δόμη¬ 
σης: 

Γενικοί όροι δόμησης: 

α) Για γήπεδα εντός των ορίων του συνεκτικού τμήματος (εντός των 
ορίων του εγκεκριμένου σχεδίου) αρτιότητα γηπέδων τριακόσια τ.μ. 


(300μ 2 ) και για γήπεδα πέραν του συνεκτικού τμήματος αρτιότητα γη¬ 
πέδων εξοικόσια (600μ 2 ). ' 

β) Κατά παρέκκλιση εντός των ορίων του οικισμού θεωρούνται άρτια 
τα γήπεδα με όποιο εμβαδόν είχαν την 23.5.85, ημέρα δημοσίευσης 
του από 24.4.85 Δ/τος. 

Ειδικοί όροι δόμησης: 

α) Για τον ανωτέρω οικισμό θα ισχύουν ειδικοί όροι δόμησης όπως 
φαίνονται στα δελτία αρχιτεκτονικής αναγνώρισης που συνοδεύουν την 
παρούσα. 

β) Η ζώνη γύρω από τον οικισμό στην οποία απαγορεύεται η ανέ¬ 
γερση βιομηχανικών κτιρίων μέσης και χαμηλής όχλησης σύμφωνα με 
την παρ. 3β του άρθρου 7 του Π.Δ. της 24.4.85 (ΦΕΚ 181Δ) θα έχει 
πλάτος (300μ) τριακόσια μέτρα από τα όρια του οικισμού, όπως αυτά 
ορίζονται με την παρούσα. 

3. Κατηγοριοποίηση του οικισμού Αμπελϊων Αμμοτόπου Ν. Άρτας 

στην κατηγορία όχι περιαστικός, όχι παραλιακός, όχι τουριστικός, αδιά¬ 
φορος, στάσιμος, συνεκτικός και μεσαίος. 1 

4. Γ ια κάθε αμφισβήτηση που θα ανακύπτει από την εφαρμογή της 
παρούσας να αποφασίζει ο Νομάρχης μετά από γνώμη του Συμβουλίου 
ΧΟΠ Ν. Άρτας. 

_ 5. Η παρούσα να αναρτηθεί στο γραφείο 2 του ΤΠ-ΠΕ Ν. Άρτας επί 
δέκα πέντε (15) μέρες από τη δημοσίευσή της στην Εφημερίδα της Κυ- 
βερνήσεως. 

Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π.Π.Ε.Ν. Αρτας, ώστε να εξασφαλίζεται η συνέχεια των 
υπαρχόντων κοινόχρηστων χώρων και η δημιουργία νέων σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 
Π. Δ/τος. 

Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181Δ/3.5.85). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Άρτα, 4 Απριλίου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

